Dinsdagoggend: 13 Februarie 2018 - Weather Forecasting for South Africa
Dinsdagoggend: 13 Februarie 2018
​Goeie môre almal: Hallo Kenya: A few sunny spots, mostly a slight covering of cloud with a cloudy patch or two in the south-west, the area in the south-west is also where there may be an odd afternoon shower or thundershower.
Die bolug is so te sê dieselfde as gister. Net die boluglaag is ietwat swakker wes van die Kaap. Die oppervlakte depressie wat ons gister gesien het langs die Mosambiek kus het uitmekaar begin van maar dit wat oor is beweeg nou oor noord Zimbabwe, Daar was weer enkele buie oor die verre noord en noord-oos Limpopo aan die suide kant van die depressie.
Die bolughoog oor die land is ook min of meer dieselfde as gister, tegnies behoort daar egter nie baie reën voor te kom nie, maar tog reën dit kolle en strepe, met die beste reën weer in die Gariep Colesberg gebied asook Smithfield. Ook ‘n paar kolle met reën oor KZN maar dit is nie algemene reën nie. Die koue front skuur deur Oos-Londen vanoggend en ek verwag die koue front oor die Laeveld vanmiddag. Meat die inslag aan die oppervlakte vanuit die ooste kan daar sekerlik ‘n paar storms ontwikkel op die oostelike hoëveld, met miskien een of twee wat dele van Gauteng kan bereik.
Vanoggend kan ons sien vanaf die foto dat daar ‘n band storms voorkom oor Gordonia (Upington) tot by De Aar. Heelwat Weerlig en storms maar ek sien net enkele kolle wat druppels wys.
Daar was toe gisteraand ;n vinnig donderstorm oor Tulbach (7mm) en dan Ceres met 2.2mm. Ek het net gehoor van storms en reën in die Hopefield streek, maar ek het nie ‘n meetpunt daar nie.
Met die boluglaag in min of meer dieselfde plek kan daar weer ‘n paar storms oor die Kaap ontwikkel, nie noodwendig met reën nie, maar wel blits en donder. As jy gelukkig kry jy dalk enkele mm. Die ander kant van die saak is, dit is warm en droog aan die oppervlakte wat beteken daar kan weerlig vure ontstaan… wees dus op die uitkyk vir rook of iets snaaks en maak alarm. Ons hoop dat daar reën sal wees, ons mag nie hoop verloor nie…
Gegewe dit wat ek kan sien en aflei uit die model data vir vandag, net soos gister, is toestande in die algemeen nie baie goed nie, maar tog kom daar kolle en strepe reën voor, en die reën oor die suid en suid-wes Vrystaat was in meeste gevalle 40-80mm, en dit is noemenswaardige reën. Die hoop is nou dat die band storms wat ons nou sien, weer gaan versterk soos dit warm word en dan weer oos aanskuif en hopelik ‘n paar plekke in die weste vang wat nog nie reën gekry het nie, en niemand kla as daar ‘n opvolgreën sou van war dit reeds gereën het nie.